28. november 2016

**Referat**

**Ekstraordinær generalforsamling i Dansk Selskab for Arbejds- og Miljømedicin den 24. november 2016 Arbejdermuseet, Rømersgade 22, 1362 København K**

# Dagsorden

1. Valg af dirigent
2. Forslag til vedtægtsændring
3. Evt.

Referent: Charlotte Brauer

1. **Dirigent:** Harald Meyer  
     
   Dirigenten konstaterede, at den ekstraordinære generalforsamling var indkaldt rettidigt og at forslaget til vedtægtsændringer var udsendt samtidigt med indkaldelsen til generalforsamlingen.

DASAM har 172 medlemmer. Vedtagelse af et forslag til vedtægtsændringer kræver, at mindst 50 % af medlemmerne er til stede, men da vi ikke var mindst 86 medlemmer til generalforsamlingen, skal forslaget med på næste generalforsamling, hvor forslaget kan vedtages med simpel stemmeflerhed.

1. **Forslag til vedtægtsændring**Ole Carstensen gennemgik forslaget.

**§ 1 og § 2**: Ingen kommentarer

**§ 3, Medlemskab**:   
Det blev besluttet at ændre ordlyden ”andre grupper af specialister” til ”andre faggrupper”.   
Punktet vedr. æresmedlemmer var ved en fejl røget ud i forslaget. Der var stemning for at bevare muligheden for at optage æresmedlemmer og at der til en generalforsamling blot skal være simpel majoritet herfor. Dette punkt tilføjes.

**§ 4, Ledelse**: Ingen kommentarer.

**§ 5, Bestyrelsen**:  
Som noget nyt er det foreslået, at ikke-læger kan blive medlemmer af bestyrelsen.   
I forhold til Organisationen af Lægevidenskabelige Selskaber er der ingen problemer med at inkludere ikke-læger i bestyrelsen, men der skal være en sikker repræsentation af læger i bestyrelsen. Der er også andre lægevidenskabelige selskaber, der kan have andre faggrupper end læger i bestyrelsen.  
  
Der var enighed om følgende ordlyd til § 5, stk. 1:   
Selskabets bestyrelse består af 5-7 medlemmer valgt af en ordinær generalforsamling. Da selskabet er et lægevidenskabeligt og specialebærende selskab, skal flertallet af bestyrelsen være læger. Der kan vælges ikke-lægelige medlemmer til bestyrelsen. Bestyrelsen kan suppleres med deltagelse af observatører.  
Generalforsamlingen bestemmer, hvem af bestyrelsens medlemmer, der skal være formand. Formanden skal være speciallæge i arbejdsmedicin og være beskæftiget indenfor specialet. Valgene sker ved simpel majoritet. Der foretages skriftlig afstemning, hvis 1/3 af mødedeltagerne kræver det.

I § 5 stk. 2, var det som noget nyt anført, at næstformand og sekretær skal være læger. Der var enighed om, at næstformanden skal være speciallæge i arbejdsmedicin. Dette tilføjes.

**§ 6, Generalforsamlingen:**Under punkt 1 i dagsordenen til generalforsamlingen (Valg af dirigent) tilføjes ”og referent”.  
Under punkt 4 i dagsordenen (Forelæggelse af regnskab) tilføjes ”og budget”

**§ 7, 8 og 9**: Ingen kommentarer  
  
Herefter foretoges afstemning ved håndsoprækning. Alle fremmødte stemte for forslaget.   
Forslaget kommer med på næste generalforsamling.

1. **Evt.**Ingen punkter